టాక్సీ డ్రైవర్

టాక్సీ డ్రైవర్ 1981 లో విడుదలైన తెలుగు సినిమా. ఎస్పి చిట్టిబాబు దర్శకత్వంలో కృష్ణంరాజు, జయప్రద, మోహన్ బాబు నటించిన ఈ సినిమాకు చెళ్ళపిళ్ళ సత్యం సంగీతం అందించాడు. ఈ చిత్రం కన్నడంలో సూపర్ హిట్టైన ఆటో రాజా (1980) కు రీమేక్.

 కథ 
రాజా (కృష్ణం రాజు) ఒక టాక్సీ డ్రైవరు. రాణి (జయప్రద) అతడికి కస్టమరు. వారిద్దరూ స్నేహితులవుతారు. ఒక రోజు రాణి రాజాపై తనకున్న ప్రేమను వెల్లడిస్తుంది. రాజా ఆమె ప్రేమను అంగీకరిస్తాడు. తన కుమారుడు మోహన్ బాబు, రాణిని వివాహం చేసుకోవాలని అల్లు రామలింగయ్య ఆశ. రాజా తన సోదరి స్నేహితుడి పుట్టినరోజు పార్టీకి వెళ్ళినపుడు, అక్కడ రాణిని చూసి షాక్ అవుతాడు. తాను పేద అమ్మాయి అని చెప్పి మోసం చేసినందుకు రాణిని రాజా తిడతాడు. కాని తరువాత దానికి కారణం వివరిస్తాడు. రాణి తల్లి మానసిక ఆసుపత్రి నుండి తప్పించుకొని తన కుమార్తెను కలుస్తుంది, రావు గోపాలరావు చేసిన నేరాల గురించి చెబుతుంది. తరువాత, అల్లు రామలింగయ్య వచ్చి ఆమెను రాణి దగ్గరి నుండి తీసుకెళ్తాడు. మోహన్ బాబు రాజా, రాణిల ప్రేమ సంగతి తెలుసుకుని అతనిని చంపడానికి ప్రయత్నిస్తాడు. అయితే ఈలోగా అల్లు రామలింగయ్య వచ్చి అతన్ని ఆపుతాడు. రావు గోపాలరావు రాజాను తన ఇంటికి ఆహ్వానించి హెచ్చరిస్తాడు. తన ప్రేమను మరచిపొమ్మని రాజాకు డబ్బు ఇస్తాడు. రాజా రాణిని, ఆమె తల్లినీ నిందితుల నుండి ఎలా రక్షిస్తాడు అనే దాని చుట్టూ మిగిలిన కథ తిరుగుతుంది.

 నటవర్గం 

 కృష్ణంరాజు రాజా గా
 రాణిగా జయప్రద
 మోహన్ బాబు
 పండరి బాయి
 రావు గోపాలరావు
 అల్లు రామలింగయ్య

 సాంకేతిక వర్గం 
కథ: ఎం.డి. సుందర్

ఛాయాగ్రాహకుడు: విలియమ్స్

సంగీతం: సత్యం

కూర్పు: డి.వెంకటరత్నం

దర్శకుడు: ఎస్.పి. చిట్టిబాబు 

నేపథ్య గానం: ఎస్ పి బాలసుబ్రహ్మణ్యం, పి సుశీల, ఎస్ జానకి 

నిర్మాణ సంస్థ: విశ్వచిత్ర సినీ ఎంటర్ప్రైజస్ 

విడుదల:12:06:1981.

 పాటలు 
సత్యం స్వరపరచిన పాటల జాబితా ఇది :

 మూలాలు 

వర్గం:కృష్ణంరాజు నటించిన సినిమాలు
వర్గం:అల్లు రామలింగయ్య నటించిన సినిమాలు
వర్గం:రావు గోపాలరావు నటించిన సినిమాలు
వర్గం:రీమేక్ సినిమాలు